LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL VIDAUS REIKALŲ MINISTRO 2015 M. SAUSIO 27 D. ĮSAKYMO NR. 1V-60 „DĖL ATSAKOMYBĖS IR FUNKCIJŲ PASKIRSTYMO TARP INSTITUCIJŲ, ĮGYVENDINANT NACIONALINĘ VIDAUS SAUGUMO FONDO 2014–2020 M. PROGRAMĄ, TVARKOS APRAŠO PATVIRTINIMO“ PAKEITIMO

2021 m. vasario 15 d. Nr. 1V-121

Vilnius

Pakeičiu Atsakomybės ir funkcijų paskirstymo tarp institucijų, įgyvendinant nacionalinę Vidaus saugumo fondo 2014–2020 m. programą, tvarkos aprašą, patvirtintą Lietuvos Respublikos vidaus reikalų ministro 2015 m. sausio 27 d. įsakymu Nr. 1V-60 „Dėl Atsakomybės ir funkcijų paskirstymo tarp institucijų, įgyvendinant nacionalinę Vidaus saugumo fondo 2014–2020 m. programą, tvarkos aprašo patvirtinimo“, ir papildau 2.21 papunkčiu:

„2.21. Patikra vietoje – tai įgaliotosios ir (ar) atsakingos institucijos darbuotojų lankymasis projekto įgyvendinimo, jo dokumentų saugojimo ar kitoje, su projekto veiklomis susijusioje vietoje, siekiant patikrinti projekto vykdytojo pateiktų dokumentų ir faktų tikrumą. Jeigu dėl valstybės lygio ekstremaliajai situacijai valdyti nustatyto karantino režimo ir panašių apribojimų patikra vietoje negali būti atlikta įprastiniu būdu, patikra vietoje gali būti vykdoma nuotoliniu būdu, taikant papildomas priemones arba įrodymus (nuotolinius įrankius, filmavimą, fotografavimą ir pan.).“

Vidaus reikalų ministrė	Agnė Bilotaitė